
Për një ndryshim në vendimin nr.135, datë 14.3.2007 të këshillit të Ministrave “Për krijimin e agjencisë qendrore të vlerësimit të arritjeve të nxënësve dhe për shkrirjen e qendrës kombËtare arsimore të vlerësimit dhe të provimeve”

Në mbështetje të nenit 100 të Kushtetutës, të nenit 63 të ligjit nr.7952, datë 21.6.1995 “Për sistemin arsimor parauniversitar”, të ndryshuar dhe të ligjit nr.9645, datë 27.11.2006 “Për Buxhetin e Shtetit të vitit 2007”, të ndryshuar, me propozimin e Ministrit të Arsimit dhe Shkencës, Këshilli i Ministrave

Vendosi:

1. Pika 8 e vendimit nr.135, datë 14.3.2007 të Këshillit të Ministrave, ndryshohet, si më poshtë vijon:
“8. Struktura dhe niveli i pagave të nëpunësve në pozicionet “specialist” deri në “titullar i institucionit”, të Agjencisë Qendrore të Vlerësimit të Arritjeve të Nxënësve caktohen në mbështetje të vendimit nr.478, datë 18.7.2007 të Këshillit të Ministrave “Për miratimin e strukturës dhe të niveleve të pagave të nëpunësve të disa institucioneve, në varësi të ministrave të linjës.”.
2. Ngarkohet Ministria e Arsimit dhe Shkencës për zbatimin e këtij vendimi.
Ky vendim hyn në fuqi pas botimit në Fletoren Zyrtare.

